અનાઈસ નીન નામની ફ્રેન્ચ લેખિકાએ પોતાની ડાયરીમાં લખ્યું છે કે મા બનવું કે ન બનવું તે સ્ત્રીની મરજી પર નિર્ભર હોવું જોઈએ, કારણ કે બાળકને ઉછેરવું તે ઘણું મુશ્કેલ અને જીવનનો ખાસ્સો સમય લઈ લેતું કામ છે જે બધાથી થઈ શકતું નથી. લેખિકાએ એબોર્શન સંબંધે આ વાક્ય લખ્યું હતું. એબોર્શન ન કરાવી શકાય એવા કાયદાઓની સામે તેમનો આ વિરોધ હતો. ગર્ભ રહ્યા બાદ જેટલી જવાબદારી સ્ત્રીની વધે છે તેટલી જવાબદારી પુરુષોની વધતી નથી.